שירז טל

שירז טל (נולדה ב-13 באוקטובר 1974) היא דוגמנית, שחקנית, מנחת טלוויזיה ואשת עסקים ישראלית.

ביוגרפיה
טל נולדה בנתניה וגדלה בקריית אונו. התגלתה בישראל כדוגמנית בגיל 14 ע"י סוכנות אימאג' וכבר החלה לדגמן בחו"ל בגיל 15 בפריז וזכתה אף בתואר הפנים של שנות ה-90. 

היא השתתפה בתחרות דוגמנית העל העולמית של סוכנות "פורד מודלס". 

במהלך הקריירה שלה כיכבה בקמפיינים בינלאומיים ודיגמנה במסלולים עבור בתי אופנה מובילים. בארץ שימשה כדוגמנית הבית של קרייזי ליין. 

בשנת 2003 שיחקה בסרט "פגישה עיוורת". 

ב-2004 הנחתה את תוכנית הנוער "Y בלילה" ששודרה ב-yes, בשנה זו גם הנחתה את תחרות הדוגמנות "עלית מודל 2004".

בשנת 2005 הייתה חלק מצוות השופטים בעונה הראשונה של "הדוגמניות". באותה השנה גב-2005 פתחה ספא בשם "קסום" בתל אביב, ממנו פרשה ב-2008.

ב-2006 השתתפה כמתחרה בעונה הראשונה של תוכנית המציאות "רוקדים עם כוכבים" והודחה בשלבים המוקדמים של התחרות.

ב-2009 הנחתה את תוכנית המציאות "פרויקט מסלול" ששודרה בערוץ 2. 

בשנת 2011 שיחקה בסדרת הדרמת פשע "הכבוד של מרציאנו" ששודרה בערוץ 10.

בשנים 2011-2012 הגישה שני פרקים בתוכנית התיירות "חופשה של כוכבים" בערוץ הטיולים.

טל בעלת תואר בהיסטוריה של ישראל ובמדעי ההתנהגות מאוניברסיטת בן גוריון בנגב. בנוסף, למדה אימון פרחי באך וארומתרפיה. לאחרונה, היא הקימה עסק בשותפות בתחום הפקות האירועים.

חיים אישיים 
טל הייתה נשואה לאיש העסקים עופר שליו ונולד להם בן. במרץ 2008 השניים נפרדו והתגרשו בהמשך. ביולי 2015 נולדה לה בת מבן זוגה לשעבר רוב אנדרס. 

טל מתגוררת בתל אביב.

קישורים חיצוניים

 
 
 
 הדס בשן, "אני נלחמת בקמטים כל יום", באתר mako, 12 בספטמבר 2015
 
 
  

דוגמניות ישראליות
דוגמנים ישראלים
מנחות טלוויזיה ישראליות
שחקניות קולנוע וטלוויזיה ישראליות
מתחרי רוקדים עם כוכבים (ישראל)
סגל רשת
שופטי הדוגמניות
שופטות תוכניות מציאות ישראליות
משתתפות בתחרות הפנים של שנות התשעים
משתתפות בתחרות דוגמנית העל העולמית
בוגרות תיכון בן צבי (קריית אונו)
בוגרי תיכון בן צבי (קריית אונו)
ישראליות שנולדו ב-1974
ישראלים שנולדו ב-1974